3. การประกอบธุรกิจของแต่ละสายผลิตภัณฑ์ ………………………………………………………………

3.1 ลักษณะผลิตภัณฑ์หรือบริการ

บริษัทฯดำเนินธุรกิจจัดหา กลั่น ค้าส่งน้ำมัน เคมีภัณฑ์ และค้าปลีก โดยเป็นผู้ผลิตน้ำมันดีเซลหมุนเร็ว
น้ำมันเตา และเคมีภัณฑ์ เพื่อจำหน่ายให้แก่ลูกค้าทั้งในและต่างประเทศ
นอกจากนี้บริษัทฯยังเป็นผู้จำหน่ายน้ำมันเบนซิน โดยการจัดหาจากโรงกลั่นอื่น
ทั้งนี้เพื่อให้ผลิตภัณฑ์ของบริษัทฯมีความหลากหลาย และสามารถครอบคลุมลูกค้าทุกประเภท
ลักษณะผลิตภัณฑ์ของบริษัทฯสามารถสรุปได้ดังนี้

1)  น้ำมันดีเซลหมุนเร็ว (High Speed Diesel : HSD)

น้ำมันดีเซลหมุนเร็วเป็นน้ำมันที่มีจุดเดือดสูงกว่าน้ำมันก๊าด
และมีคุณสมบัติที่เหมาะสำหรับเครื่องยนต์ที่มีรอบหมุนเร็ว และเครื่องยนต์ดีเซล เช่น รถกระบะ
รถบรรทุก รถโดยสาร เครื่องยนต์ทางการเกษตร และอุตสาหกรรม ฯลฯ
ปัจจุบันน้ำมันดีเซลเป็นน้ำมันเชื้อเพลิงที่มีปริมาณการใช้สูงสุดในประเทศในสัดส่วนประมาณร้อยละ 50
ของน้ำมันเชื้อเพลิงทั้งหมดภายในประเทศ

2)  น้ำมันเตา (Fuel Oil)

น้ำมันเตา เป็นผลิตภัณฑ์น้ำมันที่ได้จากส่วนที่มีจุดเดือดสูงสุดของน้ำมันดิบหรือ Condensate
และเป็นน้ำมันเชื้อเพลิงที่มีความหนาแน่นมวลสูง
น้ำมันเตาจัดเป็นน้ำมันเชื้อเพลิงที่สำคัญที่สุดในอุตสาหกรรม เพราะราคาถูก ใช้งานง่าย
ให้ความร้อนสูง สามารถแบ่งออกได้เป็นหลายชนิดขึ้นอยู่กับความหนืด และประเภทของเตาและหัวฉีด
โดยทั่วไปน้ำมันเตาใช้เป็นเชื้อเพลิงในโรงงานอุตสาหกรรม โรงไฟฟ้า และเรือเดินสมุทร
อย่างไรก็ดี น้ำมันเตาเมื่อนำไปใช้แล้วจะมีเขม่าและก๊าซที่เกิดจากการเผาไหม้ที่มีปริมาณกำมะถันสูง
การแบ่งประเภทของน้ำมันเตาจะแบ่งตามลักษณะความข้น น้ำมันเตาที่มีความข้นต่ำ จะมีคุณภาพสูง
โดยสามารถแบ่งออกเป็น 3 ประเภท คือ

-   น้ำมันเตาชนิดเบา (Light Fuel Oil) มีความหนืดหรือความข้นต่ำ
    สามารถใช้เผาไหม้ให้ความร้อนกับหม้อน้ำขนาดเล็กทั่วไป
    เพื่อใช้ในการผลิตไอน้ำแล้วนำไปใช้งานต่างๆ

-   น้ำมันเตาชนิดกลาง (Medium Fuel Oil) มีความหนืดหรือความข้นปานกลาง
    ส่วนมากจะใช้เผาให้ความร้อนแก่หม้อน้ำ (Boiler) เตาเผาขนาดกลาง
    หรือขนาดเล็กที่มีอุปกรณ์อุ่นน้ำมัน

-   น้ำมันเตาชนิดหนัก (Heavy Fuel Oil) มีความหนืดหรือความข้นสูง
    ส่วนมากจะนำไปใช้กับเตาเผาขนาดใหญ่ในโรงงานอุตสาหกรรม
    เช่นเตาเผาของโรงงานอุตสาหกรรมผลิตปูนซิเมนต์

3)  เคมีภัณฑ์

เคมีภัณฑ์ชนิดต่างๆที่บริษัทฯผลิตได้แก่ IK 250 สารละลายไวท์สปิริต Light Oil for LAB และ
Solvent Oil ที่ได้จากการกลั่นในช่วงอุณหภูมิ (Cut Point) ที่แตกต่างกัน
เคมีภัณฑ์ต่างๆเหล่านี้ถูกนำไปใช้ในอุตสาหกรรมสี อุตสาหกรรมย้อมผ้า อุตสาหกรรมพ่นสีรถยนต์
อุตสาหกรรมผงซักฟอก การฟอกย้อม ตลอดจนใช้ในอุตสาหกรรมยางมะตอย ฯลฯ
สำหรับตลาดในประเทศและส่งออกไปยังต่างประเทศ

4)  น้ำมันเบนซิน (UGR 91/ULG 95/GASOHOL95)

น้ำมันเบนซินเป็นน้ำมันเชื้อเพลิงประเภทระเหยง่ายมีปริมาณกำมะถันต่ำ
เหมาะสำหรับใช้งานกับเครื่องยนต์เบนซินทุกชนิด
น้ำมันเบนซินได้มาจากการผสมน้ำมันเบาที่มีช่วงจุดเดือดเหมาะสมหลายชนิดในอัตราที่เหมาะสม
และมีส่วนผสมของสารกันน็อคและอื่นๆ เพื่อให้ได้ตามข้อกำหนด
ประเภทของน้ำมันเบนซินอาจแบ่งโดยค่าออกเทน
ซึ่งเป็นตัวเลขที่แสดงคุณสมบัติต้านทานการน็อคของเครื่องยนต์
ข้อกำหนดของรัฐได้กำหนดประเภทของน้ำมันเบนซินตามค่า ออกเทน ได้แก่ ออกเทน 91
และออกเทน 95 และ แก๊สโซฮอล์ 95

3.2 การตลาดและภาวะการแข่งขัน

3.2.1 กลยุทธ์การแข่งขัน

เนื่องจากธุรกิจการผลิตและจำหน่ายน้ำมันสำเร็จรูปและเคมีภัณฑ์เป็นธุรกิจที่มีการแข่งขันค่อนข้างสูงและใช้ทุนประกอบการสูงกว่าธุรกิจทั่วไป
ดังนั้น บริษัทฯ จึงได้กำหนดนโยบายและกลยุทธ์ทางการตลาด โดยแบ่งออกเป็น
ธุรกิจการกลั่นและค้าส่งน้ำมันและเคมีภัณฑ์ และ ธุรกิจการค้าปลีกน้ำมัน ดังนี้

ธุรกิจการกลั่นและค้าส่งน้ำมันและเคมีภัณฑ์

1)  ผลิตน้ำมันที่มีต้นทุนการผลิตต่อหน่วยที่ต่ำ

จากการที่บริษัทฯ
และทีมผู้บริหารมีทักษะและประสบการณ์ในการควบคุมและดูแลการก่อสร้างโรงกลั่นของบริษัทฯ
ด้วยตนเอง โดยอาศัยเทคโนโลยีที่ไม่ซับซ้อนและเป็นที่ยอมรับในอุตสาหกรรม ทำให้บริษัทฯ
มีเงินลงทุนการก่อสร้างโรงกลั่นต่อขนาดกำลังการผลิตที่ต่ำกว่าโรงกลั่นขนาดใหญ่รายอื่น
ซึ่งส่งผลให้บริษัทฯมีต้นทุนคงที่ (Fixed Cost) ในการกลั่นต่ำกว่าโรงกลั่นขนาดใหญ่อื่น
อีกทั้งบริษัทฯ ยังไม่ต้องเสียค่าลิขสิทธิ์ในการออกแบบโรงกลั่นให้แก่ผู้อื่นด้วย
เนื่องจากโรงกลั่นของบริษัทฯ ได้รับการออกแบบจากวิศวกรผู้เชี่ยวชาญของบริษัทฯ
ดังนั้นต้นทุนในการผลิตน้ำมันและเคมีภัณฑ์ต่อหน่วยของบริษัทฯจึงต่ำกว่าผู้ผลิตรายอื่น

2)  จัดตั้งคลังน้ำมันในภูมิภาค

บริษัทฯได้จัดตั้งคลังน้ำมันทั้งหมด 4 แห่ง ได้แก่ คลังน้ำมันนครสวรรค์ คลังน้ำมันโคราช
คลังน้ำมันจุกเสม็ด และคลังน้ำมันระยอง ในภูมิภาคที่เป็นตลาดของบริษัทฯ
เพื่ออำนวยความสะดวกในการสั่งซื้อและการจัดส่ง
อีกทั้งให้ความแน่นอนในด้านการบริการแก่ลูกค้าอย่างใกล้ชิดและรวดเร็ว

3)  การเลือกผลิตสินค้าที่ให้ส่วนต่างกำไรที่ดีกว่า

ระบบการผลิตของบริษัทฯ มีความยืดหยุ่นสามารถเพิ่มผลผลิต (Yield)
ของผลิตภัณฑ์ที่มีส่วนต่างกำไรที่สูงกว่า ในขณะเดียวกันก็สามารถลดผลผลิต (Yield)
ของผลิตภัณฑ์ที่มีส่วนต่างกำไรที่ต่ำกว่าได้ในระดับหนึ่ง ดังนั้นในการวางแผนการผลิตแต่ละครั้ง
บริษัทฯ
จะพิจารณาแนวโน้มราคาของผลิตภัณฑ์ในตลาดและวิเคราะห์ว่าผลิตภัณฑ์ใดมีแนวโน้มที่จะให้ส่วนต่างกำไรที่ดีกว่าแล้วจึงวางแผนและดำเนินการผลิตเพื่อให้สอดคล้องได้ผลกำไรสูงสุด

4)  พัฒนาระบบการผลิตโดยเพิ่มคุณค่า (Value Added) ให้กับผลิตภัณฑ์

บริษัทฯ
มีการวิจัยและพัฒนาอย่างต่อเนื่องในการพัฒนาการผลิตเพื่อเพิ่มคุณค่าให้แก่ผลิตภัณฑ์ของบริษัทฯ เช่น
การลดปริมาณสารอะโรเมติกส์ (De-Aromatization) ในผลิตภัณฑ์เคมีภัณฑ์ของบริษัทฯ
การคิดค้นผลิตภัณฑ์ที่สามารถใช้เป็นวัตถุดิบในกระบวนการผลิตของลูกค้าที่อยู่ในอุตสาหกรรมต่างๆ
หรือ การลดปริมาณกำมะถันในผลิต-ภัณฑ์น้ำมันดีเซลของบริษัทฯ
ซึ่งโดยทั่วไปจะทำให้มีราคาจำหน่ายต่อหน่วยสูงขึ้น

5)  พัฒนาเทคโนโลยีการผลิตเพื่อให้ได้มาตรฐานสากล

บริษัทฯ มุ่งเน้นการพัฒนาเทคโนโลยีการผลิต
เพื่อให้บรรลุเป้าหมายของการผลิตผลิตภัณฑ์ที่มีคุณภาพมาตรฐานสากล โดยบริษัทฯ
ได้นำระบบการจัดการคุณภาพมาตรฐาน ISO 9002
มาประยุกต์ใช้ในส่วนของกระบวนการผลิตน้ำมันดีเซล สารละลายไฮโดรคาร์บอน และน้ำมันเตา
เพื่อตอบสนองนโยบายคุณภาพและสร้างความพึงพอใจให้กับลูกค้า ส่งผลให้บริษัทฯ
ได้รับการรับรองระบบบริหารคุณภาพมาตรฐานสากล ISO 9002 จาก Bureau Veritas
Quality International (BVQI) อันเป็นสถาบันที่ทั่วโลกให้การยอมรับ
นับเป็นอีกหนึ่งความสำเร็จที่แสดงถึงความมุ่งมั่น สร้างสรรค์ผลิตภัณฑ์ให้มีคุณภาพในระดับสากล
และบริษัทฯ ได้ดำเนินการปรับเปลี่ยนการรับรองระบบคุณภาพมาเป็น ISO 9001 Version 2000
นอกจากนี้ยังได้รับการรับรองระบบด้านชีวอนามัยและความปลอดภัย OHSAS/TIS 18001 :1999
และได้รับการรับรองระบบการจัดการด้านสิ่งแวดล้อม ISO 14001 : 1996
และล่าสุดได้รับการรับรองระบบ 14001 : 2004 เมื่อปี 2549 แล้ว

6)  เน้นการผลิตและจำหน่ายผลิตภัณฑ์ที่มีคุณภาพ

บริษัทฯ ได้นำระบบบริหารคุณภาพมาตรฐาน ISO 9001
มาใช้ในการตรวจสอบคุณภาพในทุกรายละเอียด
เพื่อให้ขั้นตอนการปฏิบัติงานเป็นไปตามมาตรฐานสากล
และได้มาตรฐานตามที่กระทรวงพาณิชย์กำหนด ทั้งนี้ เพื่อสร้างความพอใจให้ลูกค้า
โดยมีนโยบายคุณภาพ คือ “มุ่งมั่น รักษาคุณภาพตามมาตรฐานอย่างสม่ำเสมอ
เพื่อความพึงพอใจของลูกค้า” และเพื่อให้บรรลุตามนโยบายคุณภาพ บริษัทฯ จึงได้ดำเนินการตามนี้
คือ

-   ให้การผลิตเป็นไปอย่างต่อเนื่อง และมีประสิทธิภาพสูงสุด โดยคำนึงถึงคุณภาพมาตรฐาน
    ปริมาณตามเป้าหมาย

-   จัดส่งผลิตภัณฑ์ให้ถูกต้องตามชนิด ปริมาณ และตรงตามเวลาที่ลูกค้าต้องการ

-   อบรมให้พนักงานมีการปรับปรุงประสิทธิภาพการทำงานอย่างมีระบบ
    เพื่อปฏิบัติงานได้ตามระบบคุณภาพมาตรฐาน ISO 9001 อย่างถูกต้อง และสม่ำเสมอ

7)  นโยบายการตั้งราคา

บริษัทฯ กำหนดนโยบายการตั้งราคาขายให้ลูกค้าประเภทต่างๆ
โดยอิงราคาจำหน่ายในตลาดเป็นสำคัญ อย่างไรก็ดี
เพื่อให้ได้ราคาที่เหมาะสมและเป็นธรรมต่อผู้บริโภค บริษัทฯ
ยังได้ปรับราคาจำหน่ายน้ำมันและเคมีภัณฑ์ให้สอดคล้องกับราคาน้ำมันตลาดโลกที่มีการเปลี่ยนแปลงอยู่เสมอ

ธุรกิจการค้าปลีกน้ำมัน

1)  ขยายส่วนแบ่งการตลาดค้าปลีกโดยเพิ่มสถานีบริการน้ำมันให้ครอบคลุมพื้นที่ส่วนใหญ่ของประเทศ

บริษัทฯ โดยผ่าน บริษัท เพียวพลังงานไทย จำกัด (PTEC)
มีแผนการขยายสถานีบริการน้ำมันไปยังพื้นที่ภาคเหนือ ภาคตะวันออกเฉียงเหนือ ภาคตะวันออก
และภาคกลางรอบนอกปริมณฑล โดยจะมีสถานีบริการน้ำมัน 2 ลักษณะ คือ (1)
สถานีบริการประเภทบริหารด้วยตนเอง (Company Operate : CO)
โดยบริษัทฯวางกลยุทธ์ในการขยายสถานีบริการ โดยการร่วมธุรกิจกับเจ้าของสถานีบริการ
นโยบายการร่วมธุรกิจนี้
บริษัทฯจะเป็นผู้ลงทุนปรับปรุงสถานีบริการน้ำมันให้มีภาพลักษณ์ที่สอดคล้องกับตรา “เพียว”
โดยขอสิทธิ์เป็นผู้เช่าบริการสถานีบริการน้ำมัน
และแบ่งผลกำไรกับเจ้าของสถานีบริการน้ำมันรายเดิม กลยุทธ์ดังกล่าว
จะทำให้บริษัทฯมีต้นทุนการลงทุนต่ำกว่าคู่แข่ง และ (2)
สถานีบริการประเภทบริหารโดยบุคคลภายนอกหรือแฟรนไชส์ (Franchise)
ซึ่งการขยายสถานีบริการน้ำมันทั้ง 2 ลักษณะควบคู่กันไป
จะทำให้บริษัทฯสามารถขยายสถานีบริการน้ำมันของบริษัทฯ ไปทั่วประเทศได้รวดเร็วขึ้น
ขณะเดียวกันก็ช่วยลดค่าใช้จ่ายในการลงทุนของบริษัทฯด้วย
นอกจากนี้นโยบายที่จะไม่เก็บค่าธรรมเนียมจากสถานีบริการน้ำมันแบบแฟรนไชส์ของบริษัทฯจะช่วยดึงดูดให้มีผู้มาสนใจดำเนินธุรกิจสถานีบริการน้ำมันแบบแฟรนไชส์มากขึ้น

2)  การสร้างชื่อ “เพียว” ให้เป็นที่รู้จัก

สถานีบริการน้ำมันของบริษัทฯ จะดำเนินการภายใต้ชื่อ “เพียว (PURE)”
ซึ่งจดจำได้ง่ายและมีกลุ่มลูกค้าจำนวนหนึ่งที่รู้จักชื่อ “เพียว” อยู่เดิม
นอกจากนี้สถานีบริการน้ำมันเพียวจะเน้นการปรับปรุงและบำรุงรักษาภาพลักษณ์ของสถานีบริการน้ำมันให้ทันสมัย
สะดวกสบาย และสะอาด รวมถึงการให้บริการที่สร้างความพึงพอใจให้แก่ลูกค้า
ทั้งนี้บริษัทฯได้โฆษณา และประชาสัมพันธ์ผ่านทางสื่อวิทยุและโทรทัศน์
นอกจากนี้บริษัทฯยังได้สนับสนุนกิจกรรมต่างๆ ตามความเหมาะสม เช่น ฟุตซอล มวยสากลสมัครเล่น
การแข่งขันรถยนต์ รายการโทรทัศน์ด้วยใจรัก เป็นต้น

3)  การใช้กลยุทธ์สถานีบริการน้ำมันชุมชน

การเพิ่มสถานีบริการน้ำมันจะเน้นการใช้กลยุทธ์สถานีบริการน้ำมันชุมชนเป็นหลักเนื่องจากในเขตชุมชนทั่วประเทศจะมีการใช้น้ำมันดีเซลเป็นจำนวนมาก
ซึ่งน้ำมันดีเซลเป็นผลิตภัณฑ์หลักของบริษัทฯ
โดยบริษัทฯได้พัฒนาสถานีบริการขนาดเล็กเพื่อให้ชุมชนเป็นเจ้าของสถานีบริการด้วยเงินลงทุนต่ำ

4)  การปลุกจิตสำนึกและรณรงค์ให้ใช้สินค้าของไทย

บริษัทฯมีนโยบายที่จะสนับสนุนกิจกรรมต่างๆในชุมชน
โดยเน้นการเข้าไปร่วมปลุกจิตสำนึกและรณรงค์การใช้สินค้าและบริการไทย
เนื่องจากผลิตภัณฑ์น้ำมันของบริษัทฯ เป็นผลิตภัณฑ์ที่ผลิตโดยใช้วัตถุดิบในประเทศไทย
และผลิตโดยคนไทย

5)  นโยบายการตั้งราคา

บริษัทฯ
มีนโยบายการตั้งราคาให้สถานีบริการน้ำมันเพียวสามารถแข่งขันกับสถานีบริการน้ำมันคู่แข่งได้
แต่บริษัทฯไม่มีนโยบาย “ทุ่ม” ราคาเพื่อช่วงชิงลูกค้าแต่อย่างใด

2.  การจัดจำหน่ายผลิตภัณฑ์และลักษณะของลูกค้าของบริษัทฯ

บริษัทฯจัดจำหน่ายผลิตภัณฑ์ผ่านช่องทางการจำหน่าย 3 ช่องทางหลัก ได้แก่

1)  การจำหน่ายผ่านตลาดค้าปลีก (Retail Marketing)

ธุรกิจค้าปลีกของบริษัทฯ ดำเนินการโดย บริษัท เพียวพลังงานไทย จำกัด (PTEC)
ผ่านเครือข่ายสถานีบริการตามภูมิภาคที่เป็นเป้าหมายหลัก
รวมทั้งรับผิดชอบการกำหนดกลยุทธ์ตลาดค้าปลีก
การพัฒนาตลาดค้าปลีกและการขยายเครือข่ายสถานีบริการ การปฏิบัติการ การลงทุน
การบริหารสถานีบริการตัวแทน และการพัฒนาธุรกิจเสริม

สถานีบริการน้ำมันของบริษัทฯ สามารถแบ่งได้ 2 ประเภท ตามลักษณะการบริหารสถานีบริการดังนี้

1.  สถานีบริการประเภทบริหารด้วยตนเอง (Company Operate : CO)

  บริษัทฯเป็นผู้ลงทุนเองและเป็นเจ้าของสถานีบริการที่ดำเนินกิจการและบริหารงานภายในสถานีบริการเองทั้งหมด
  โดยการพิจารณาลงทุนเปิดสถานีบริการจะขึ้นอยู่กับสถานที่ตั้ง และยอดขายในปี 2549 เท่ากับ
  67.6 ล้านลิตร บริษัทฯมีสถานีบริการน้ำมันประเภท CO อยู่ทั้งสิ้น 56 แห่ง

2.  สถานีบริการประเภทบริหารโดยบุคคลภายนอกหรือแฟรนไชส์ (Franchise)

  ผู้ประกอบการเอกชนเป็นเจ้าของสถานีบริการเหล่านี้
  โดยทำหน้าที่เป็นตัวแทนการบริหารสถานีบริการและการจำหน่ายผลิตภัณฑ์น้ำมันภายใต้ชื่อ “เพียว”
  โดยมีข้อตกลงว่าจะต้องซื้อผลิตภัณฑ์ของบริษัทฯ เท่านั้น
  และจะต้องบริหารสถานีบริการตามมาตรฐานของบริษัทฯ
  โดยผู้ประกอบการเอกชนไม่มีภาระหน้าที่ต้องจ่าย ค่า Royalty Fee
  และค่าการตลาดให้แก่บริษัทฯ โดยทั่วไปแล้วบริษัทฯ
  มีสิทธิที่จะยกเลิกสัญญากับผู้ประกอบการสถานีบริการประเภทนี้ หากผู้ประกอบการผิดสัญญา ณ วันที่
  31 ธันวาคม 2549 บริษัทฯมีสถานีบริการน้ำมันประเภทแฟรนไชส์ อยู่ทั้งสิ้น 3 ประเภท
  โดยแบ่งตามขนาดดังนี้

  -------------------- -------------------- ------------ ------------------------
  ขนาดสถานีบริการ        ผลิตภัณฑ์               จำนวนตู้จ่าย    ทำเล/ที่ตั้ง

  1. MICRO             ดีเซล                 1            เขตชุมชน/ในเมือง
  สถานีขนาดกะทัดรัดบน                                       
  เนื้อที่ 25 ตารางเมตร                                      

  2. MINI              ดีเซล เบนซิน 91        2-4          เขตชุมชน/ในเมืองติดถนนใหญ่
  สถานีขนาดกลางบนเนื้อที่   และเบนซิน 95                       
  350 ตารางเมตร                                          

  3. STANDARD          ดีเซล เบนซิน 91        6-8          บนถนนสายหลัก
  สถานีขนาดมาตรฐาน      และเบนซิน 95                       
  บนเนื้อที่ 1 ไร่                                            
  -------------------- -------------------- ------------ ------------------------

บริษัทฯมีแผนที่จะเพิ่มจำนวนสถานีบริการเพื่อเป็นการเพิ่มความสามารถในการแข่งขัน
และมีแผนการปรับปรุงประสิทธิภาพในการดำเนินธุรกิจค้าปลีก
โดยการรวบรวมและวิเคราะห์ข้อมูลเกี่ยวกับลูกค้าสถานีบริการในเรื่องอุปสงค์และอุปทานของปริมาณน้ำมัน
ที่ตั้งสถานี ระยะเวลาในการจัดส่งน้ำมัน
เพื่อพัฒนาการบริการให้ตรงกับความต้องการของลูกค้าและเพื่อให้ครอบคลุมลูกค้ากลุ่มต่างๆ มากขึ้น
อีกทั้งยังมีการให้รางวัลหรือสิ่งจูงใจกับสถานีบริการดีเด่นในด้านการบริการและผลการดำเนินงาน
เป็นต้น

2)  การจำหน่ายผ่านตลาดผู้ค้าส่ง (Wholesales Marketing)

  1. การจำหน่ายให้ผู้ค้าส่งรายอื่น

  เป็นการจำหน่ายให้กับบริษัทผู้ค้าส่งน้ำมันทั้งขนาดใหญ่และขนาดกลาง
  ซึ่งจะนำน้ำมันเหล่านี้ไปจัดจำหน่ายต่อผ่านระบบเครือข่ายและช่องทางการจำหน่ายของบริษัทเหล่านั้นไปสู่ผู้บริโภคน้ำมันปลายทางอีกทอดหนึ่ง
  การขายส่งให้ลูกค้าที่เป็นผู้ค้าส่งนี้ ส่วนใหญ่ลูกค้าจะจัดหารถบรรทุกมารับน้ำมันเองที่หน้าโรงกลั่น
  หรือคลังน้ำมันทั้ง 4 แห่งของบริษัทฯ

  ทั้งนี้ในปี 2548 และปี 2549 บริษัทฯจำหน่ายน้ำมันให้กับกลุ่มผู้ค้าส่งน้ำมันของ SCT จำนวน
  273.24 ล้านลิตร และ 226.52 ล้านลิตร คิดเป็นร้อยละ 33.27 และร้อยละ 26.78
  ของปริมาณการจำหน่ายผลิตภัณฑ์ทั้งหมดของบริษัทฯตามลำดับ
  โดยรายได้จากการจำหน่ายน้ำมันให้แก่กลุ่มผู้ค้าส่งน้ำมันของ SCT ในปี 2548 และปี 2549
  คิดเป็นร้อยละ 42.20 และร้อยละ 41.10 ของรายได้รวมตามลำดับ

  2. การจำหน่ายให้กิจการอุตสาหกรรม

  เป็นการจำหน่ายน้ำมันให้แก่กิจการประเภทโรงงานอุตสาหกรรมและกิจการต่างๆ
  ซึ่งใช้น้ำมันเป็นเชื้อเพลิง สำหรับให้ความร้อนและพลังงานในการผลิตสินค้าและบริการต่างๆ เช่น
  อุตสาหกรรมอาหาร อุตสาหกรรมสิ่งถัก/สิ่งทอ อุตสาหกรรมกระดาษ อุตสาหกรรมเคมี
  อุตสาหกรรมเหล็กและผลิตภัณฑ์โลหะ เป็นต้น
  ลูกค้าประเภทนี้ก็ติดต่อซื้อขายโดยตรงกับบริษัทฯเช่นกัน การจัดส่งน้ำมันจะจัดส่งไปโดยทางรถยนต์
  ยกเว้นโรงงานขนาดใหญ่บางแห่งที่มีท่าเรืออาจสามารถรับน้ำมันทางเรือได้
  ผลิตภัณฑ์น้ำมันที่จำหน่ายให้กับลูกค้ากลุ่มนี้โดยมากจะเป็นน้ำมันเตา และน้ำมันดีเซล

3.  การจำหน่ายให้ลูกค้าต่างประเทศ

เป็นการดำเนินการเพื่อขยายตลาดของผลิตภัณฑ์ของบริษัทฯในต่างประเทศโดยการจำหน่ายให้กับผู้ค้าน้ำมันและโรงงานอุตสาหกรรมในต่างประเทศผ่านนายหน้าโดยการขนส่งทางเรือ
ปัจจุบันบริษัทฯได้ขยายฐานการจัดจำหน่ายผลิตภัณฑ์ไปสู่ตลาดต่างประเทศผ่านนายหน้า ได้แก่
สิงคโปร์ จีน เวียดนาม ลาว เมียนมาร์ และกัมพูชา

มูลค่าการจำหน่ายของบริษัทฯ ตามช่องทางการจัดจำหน่าย

  ---------------------------------------------------------------------------------------------------
  ช่องทางการจัดจำหน่าย      2547                     2548                      2549             
  ---------------------- --------------- -------- ---------------- -------- ---------------- --------
                         บาท             ร้อยละ    บาท              ร้อยละ    บาท              ร้อยละ

  ตลาดค้าปลีก              588,513,931     6.00     649,859,023      4.43     1,620,902,977    8.31

  ตลาดค้าส่ง                                                                                   

  - ผู้ค้าส่งรายอื่น           7,812,772,014   79.59    11,315,504,993   77.09    13,030,189,627   66.81

  - กิจการอุตสาหกรรม       532,168,093     5.42     682,548,813      4.65     794,203,505      4.07

  การจำหน่ายต่างประเทศ     882,665,670     8.99     1,971,340,264    13.43    4,006,553,598    20.55

  รายได้ค่าขนส่งและสินค้าอื่น   -               -        58,729,988       0.40     50,248,612       0.26

  รวม                    9,816,119,709   100.00   14,677,983,082   100.00   19,502,096,380   100.00
  ---------------------------------------------------------------------------------------------------

ที่มา : บริษัท ระยองเพียวริฟายเออร์ จำกัด (มหาชน)

นอกจากนี้บริษัทฯ ยังมีงานสนับสนุนการจัดจำหน่ายผลิตภัณฑ์ของบริษัทฯ ดังนี้

1)  การบริหารและปฏิบัติการคลังน้ำมัน

บริษัทฯดำเนินการบริหารควบคุมการเก็บสำรอง รับจ่าย บรรจุผลิตภัณฑ์น้ำมัน และเคมีภัณฑ์
ของคลังน้ำมันที่บริษัทฯเป็นเจ้าของ
และคลังน้ำมันที่บริษัทฯได้เช่าไว้เพื่อการจ่ายโอนระหว่างคลังและจำหน่ายให้แก่ลูกค้าทั้งในและต่างประเทศ
บริษัทฯ ดำเนินการบริหารคลังน้ำมันทั้งสิ้น 4 แห่ง โดยบริษัทฯ เป็นเจ้าของคลังน้ำมันที่ระยอง
ส่วนคลังน้ำมันที่เหลือเป็นการเช่า ซึ่งได้แก่ คลังน้ำมันนครสวรรค์ และคลังน้ำมันจุกเสม็ด
สำหรับคลังน้ำมันโคราชเป็นคลังน้ำมันที่บริษัทฯลงทุนเองบนที่ดินเช่าอายุ 26 ปี

การที่บริษัทฯ มีคลังน้ำมันกระจายตามจุดต่างๆ นี้
เป็นการสนับสนุนการดำเนินธุรกิจการผลิตน้ำมันและเคมีภัณฑ์ของบริษัทฯ
เนื่องจากเป็นการสะดวกต่อการจัดจำหน่ายให้แก่ลูกค้าที่อยู่ในเขตพื้นที่ใกล้เคียงกับคลังน้ำมันของบริษัทฯ
นอกจากนี้คลังน้ำมันจุกเสม็ดยังช่วยสนับสนุนธุรกิจการส่งออกน้ำมันและเคมีภัณฑ์ของบริษัทฯเนื่องจากอยู่ติดกับท่าเรือ

2)  การจัดส่งผลิตภัณฑ์น้ำมันและเคมีภัณฑ์

บริษัทฯ ดำเนินการขนส่งน้ำมันและเคมีภัณฑ์จากโรงกลั่นน้ำมันของบริษัทฯ ที่จังหวัดระยอง
ไปยังคลังน้ำมันตามจุดต่างๆ ของบริษัทฯ ด้วยรถบรรทุกน้ำมันของ บริษัท จตุรทิศขนส่ง จำกัด
เป็นส่วนใหญ่โดยบริษัท จตุรทิศขนส่ง จำกัดเป็นบริษัทย่อยของ SCT
ซึ่งเป็นบริษัทย่อยที่บริษัทฯถือหุ้นอยู่ประมาณร้อยละ 99.99 (เมื่อวันที่ 7 มกราคม 2548)

3.  การจัดหาผลิตภัณฑ์และบริการ

    1.  ลักษณะการจัดให้ได้มาซึ่งผลิตภัณฑ์

1)  กำลังการผลิตและปริมาณการผลิต

กำลังผลิต (มีหน่วยวัดเป็นบาร์เรลต่อวัน) หมายถึง ระบบกำลังกลั่น ระบบท่อ ระบบถังที่สามารถรับ
CR มา กลั่น ผ่านระบบเพิ่มคุณภาพ ผ่านระบบท่อ ผสม
เก็บและจ่ายออกจากโรงกลั่นได้สูงสุดประจำวันทำการ อนึ่ง ในรอบปีที่ผ่านมา บริษัทฯ
ได้หยุดเครื่องตามแผนการซ่อมบำรุง เพื่อทำการบำรุงรักษาซ่อมแซมหน่วยผลิต 24 วัน
เพื่อรักษาประสิทธิภาพการผลิตในระดับเดิม หรือดำเนินการปรับประสิทธิภาพให้เพิ่มขึ้น
การเลือกวันเวลาการหยุดเครื่องตามแผนการซ่อมบำรุงดังกล่าว
จะเลือกดำเนินการตามความเหมาะสมของสถานการณ์ และผลตอบแทนทางเศรษฐกิจที่เหมาะสม

บริษัทฯ มีโรงกลั่นน้ำมันตั้งอยู่ที่ 7/3 ถนนปกรณ์สงเคราะห์ราษฎร์ ตำบลมาบตาพุด
อำเภอเมืองระยอง จังหวัดระยอง กำลังการผลิตสูงสุด 17,000 บาร์เรลต่อวัน หรือประมาณ 80
ล้านลิตรต่อเดือน ทำการผลิตตลอด 24 ชั่วโมง

บริษัทฯ ได้ทำการปรับปรุงประสิทธิภาพโรงกลั่นมาโดยตลอด
จนในปัจจุบันโรงกลั่นสามารถดำเนินการได้อย่างมีประสิทธิภาพ
และมีขีดความสามารถของระบบความปลอดภัย
และระบบป้องกันมลภาวะเป็นพิษสอดคล้องเหมาะสมกับกำลังกลั่นที่สูงขึ้น

กำลังการผลิตและปริมาณการผลิต

(หน่วย: ล้านลิตร)

  --------------------- ---------------- ---------------- -----------------
                        2547             2548             2549

  กำลังการผลิต                                              

  พันบาร์เรลต่อวัน          17.0             17.0             17.0

  ล้านลิตรต่อปี             989              989              989

  ปริมาณการผลิต           518                               

  น้ำมันดีเซลหมุนเร็ว        592              581              561

  น้ำมันเตา               13               14               11

  เคมีภัณฑ์                114              146              196

  BCM                                    4                -

  รวมปริมาณการผลิต        719              744              768

  อัตราการใช้กำลังการผลิต   73.9%            74.9%            77.8%
  --------------------- ---------------- ---------------- -----------------

2)  กรรมวิธีการผลิต

  []

วัตถุดิบตั้งต้น (Feed) คือ Condensate Residue จากถังเก็บ
จะถูกส่งเข้าสู่ระบบแลกเปลี่ยนความร้อน (Heat Exchanger Train) เพื่อเพิ่มอุณหภูมิให้สูงขึ้น
โดย Feed จากถังจะมีอุณหภูมิเริ่มต้นประมาณ 30 องศาเซลเซียส
หลังจากแลกเปลี่ยนความร้อนกับผลิตภัณฑ์ที่ออกจากหอกลั่นซึ่งมีอุณหภูมิสูงแล้ว Feed
จะมีอุณหภูมิเพิ่มขึ้นเป็น 230 องศาเซลเซียส จากนั้น Feed จะถูกส่งเข้าไปที่เตาเผา (Fired
Heater) เพื่อเพิ่มอุณหภูมิให้สูงขึ้นอีกจนเพียงพอต่อการกลั่นในหอ กลั่น (Fractionator หรือ
Distillation Tower) คือ ที่อุณหภูมิประมาณ 340 องศาเซลเซียส เพื่อกลั่นแยกผลิตภัณฑ์ต่างๆ
ออกจากกัน

ในหอกลั่นจะเป็นการกลั่นลำดับส่วนโดยจะได้ผลิตภัณฑ์ที่มีมวลเบาที่ยอดหอกลั่นและได้ผลิตภัณฑ์ที่มีมวลหนักมากขึ้นที่ส่วนล่างของหอกลั่นตามลำดับ
ผลิตภัณฑ์ที่มีมวลหนักที่สุดจะได้ที่ส่วนล่างของหอกลั่น

ที่ยอดหอกลั่น ไอของสารไฮโดรคาร์บอนจะออกจากยอดหอกลั่นที่อุณหภูมิประมาณ 175
องศาเซลเซียส และถูกทำให้เย็นลงและควบแน่นเป็นของเหลวที่อุณหภูมิประมาณ 38 องศาเซลเซียส
หลังจากผ่าน Cooler และ ของเหลวที่ได้ (Condensate)
ส่วนหนึ่งจะถูกส่งกลับเข้าไปที่หอกลั่นเพื่อทำหน้าที่เป็นตัวไหลกลับ (Reflux)
เพื่อช่วยควบคุมสภาพการ กลั่นในหอกลั่น และอีกส่วนหนึ่งจะเข้าสู่ถังเก็บเรียกว่า Top product
ซึ่งเป็นผลิตภัณฑ์ที่เกิดขึ้นเพื่อนำมาใช้ในการผสมปรับแต่งผลิตภัณฑ์ตัวอื่นต่อไป

ผลิตภัณฑ์ที่มีมวลหนักขึ้น คือ สารละลายไฮโดรคาร์บอน (Solvent)
ซึ่งจะถูกดึงจากหอกลั่นที่อุณหภูมิประมาณ 190 องศาเซลเซียส และส่งมาเข้า Side Stripper
เพื่อไล่ของเบาออกจากผลิตภัณฑ์
จากนั้นจะถูกดูดผ่านไปที่เครื่องแลกเปลี่ยนความร้อนเพื่อลดอุณหภูมิลง (โดยถ่ายเทความร้อนกับ
Feed) ก่อนส่งไปเข้า Salt Dryer เพื่อกำจัดน้ำที่ติดไปกับผลิตภัณฑ์ก่อนส่งไปเข้าถังเก็บ

ผลิตภัณฑ์ชนิดต่อมา คือ น้ำมันดีเซล (Diesel)
จะถูกดึงออกจากหอกลั่นที่ส่วนล่างของหอกลั่นที่อุณหภูมิประมาณ 270 องศาเซลเซียส และส่งเข้า
Side Stripper เพื่อไล่ของเบาออกจากผลิตภัณฑ์
จากนั้นจะถูกดูดผ่านไปที่เครื่องแลกเปลี่ยนความร้อนเพื่อลดอุณหภูมิก่อนส่งไปเข้า Coalescer
เพื่อดักจับน้ำออกจากผลิตภัณฑ์ก่อนส่งไปเข้าถังเก็บ

ผลิตภัณฑ์ชนิดสุดท้าย คือ น้ำมันเตา (Fuel Oil) เป็นผลิตภัณฑ์ตัวที่มีความหนาแน่นมวลสูงที่สุด
จะได้มาจากส่วนล่างของหอกลั่นโดยน้ำมันเตาจะถูกส่งผ่านเครื่องแลกเปลี่ยนความร้อนก่อนเข้าสู่ถังเก็บ

3)  วัตถุดิบและผู้จัดจำหน่ายวัตถุดิบ (Supplier)

วัตถุดิบสำคัญที่ใช้ในการผลิต คือ คอนเดนเสท
เรสสิดิวซึ่งเป็นวัตถุดิบผลพลอยได้ส่วนที่แยกออกมาจากกระบวนการผลิตของ ATC
ซึ่งปัจจุบันบริษัทฯมีสัญญาการซื้อขายเป็นระยะเวลา 15 ปีกับ PTT ทั้งนี้สัญญาดังกล่าวจะครบอายุในปี
2555 อย่างไรก็ตามเมื่อครบอายุสัญญาแล้ว
สัญญาดังกล่าวจะยังคงมีผลบังคับใช้ต่อไปจนกว่าจะถูกยกเลิกโดยคู่สัญญาฝ่ายใดฝ่ายหนึ่ง
โดยต้องแจ้งเป็นลายลักษณ์อักษรไปยังคู่สัญญาอีกฝ่ายหนึ่งล่วงหน้าไม่น้อยกว่า 1
ปีโดยเงื่อนไขในสัญญาระบุให้บริษัทฯจะต้องรับซื้อ CR ทั้งหมดจากกระบวนการผลิตของ ATC
จำนวนไม่เกิน 585,000 ตันต่อปี (ประมาณ 12,600 บาร์เรลต่อวัน)
ตามราคาที่ถูกกำหนดโดยสูตรการคำนวณซึ่งจะแปรผันไปตามราคาของแนฟทา (Naphtha)
น้ำมันก๊าด (Kerosene) น้ำมันดีเซล (Gas Oil) และน้ำมันเตา (Fuel Oil)

มูลค่าการสั่งซื้อ CR ของบริษัทฯ

  ----------------- ---------- ---------- ---------- ---------- ---------- ----------
  รายชื่อผู้จัดส่งวัตถุดิบ   2547                  2548                  2549       

                    ล้านบาท     พันบาร์เรล   ล้านบาท     พันบาร์เรล   ล้านบาท     พันบาร์เรล

  ATC               6,728      3,996      9,605      3,969      11,500     4,208
  ----------------- ---------- ---------- ---------- ---------- ---------- ----------

4)  การจัดหาน้ำมันเบนซิน

บริษัทฯมีนโยบายในการจัดซื้อน้ำมันเบนซินเพื่อจำหน่ายให้แก่ลูกค้า
โดยจะจัดหาน้ำมันเบนซินจากโรงกลั่นอื่น หรือจากผู้ค้าส่งน้ำมันตามราคาที่ตกลงกันเป็นคราวๆ
ทั้งนี้เพื่อให้ผลิตภัณฑ์ของบริษัทฯมีความหลากหลายสามารถตอบสนองความต้องการของกลุ่มลูกค้าได้ทุกประเภท

3.4 ภาวะอุตสาหกรรม

ปริมาณการใช้พลังงานเชิงพาณิชย์ในประเทศปี 2549 ปรับเพิ่มขึ้นแต่ในอัตราที่ลดลง
แม้ว่ากระทรวงพลังงานปรับลดเงินกองทุนฯ ในส่วนของน้ำมันดีเซลหมุนเร็วลง
เพื่อช่วยภาคอุตสาหกรรมและขนส่งแล้วก็ตาม
สาเหตุจากราคาน้ำมันดิบโลกและน้ำมันสำเร็จรูปในตลาดสิงคโปร์ที่เพิ่มขึ้นจากปีก่อนมาก
จากข้อพิพาทเกี่ยวกับโครงการนิวเคลียร์ของอิหร่านกับสหประชาชาติ
และอุปทานจากไนจีเรียที่ลดลงกว่า 500 KBD
ประกอบกับในตลาดสิงคโปร์มีการเข้าซื้อเพื่อเก็งกำไรจากนักลงทุน
ส่งผลกระทบต่อราคาน้ำมันในประเทศที่ปรับเพิ่มขึ้นจนมาอยู่ในระดับสูงสุดเป็นประวัติการณ์

รายละเอียดของการใช้พลังงานในเชิงพาณิชย์ของประเทศในช่วงปี 2544 ถึง 2549 มีดังนี้

หน่วย : เทียบเท่าบาร์เรลน้ำมันดิบต่อวัน)

[TABLE]

ที่มา: สำนักนโยบายและแผนพลังงาน

จากการที่ราคาน้ำมันเชื้อเพลิงในประเทศปรับเพิ่มขึ้นอย่างต่อเนื่องจนอยู่ในระดับสูงสุดเป็นประวัติการณ์
ประกอบกับปัจจัยทางการเมือง และสภาวะอุทกภัยในหลายพื้นที่
ทำให้ปริมาณการจำหน่ายน้ำมันเชื้อเพลิงในปี 2549 ลดลงจากช่วงเดียวกันของปีก่อน 1,385
ล้านลิตรหรือร้อยละ 3.71 ลงมาอยู่ที่ 35,976 ล้านลิตร
โดยน้ำมันดีเซลหมุนเร็วมีปริมาณการจำหน่ายอยู่ที่ 18,312 ล้านลิตร ลดลงจากปีก่อน 1,205
ล้านลิตร หรือร้อยละ 6.2 แม้ว่ากระทรวงพลังงานจะช่วยภาคอุตสาหกรรมและขนส่ง
ด้วยการลดภาษีเงินเก็บเข้ากองทุนฯ ในส่วนของดีเซลหมุนเร็วลง 1 บาท แล้วก็ตาม

ตารางแสดงการจำหน่ายน้ำมันเชื้อเพลิงในประเทศ

  ------------- ---------------- -------------- ---------------- --------------
  ปี             น้ำมันเชื้อเพลิงรวม                  น้ำมันดีเซลหมุนเร็ว   

                ล้านลิตร           Growth Rate    ล้านลิตร           Growth Rate

  2545          32,025           5.28%          15,963           5.58%

  2546          33,973           6.08%          17,451           9.32%

  2547          37,614           10.72%         19,519           11.85%

  2548          37,361           -0.67%         19,517           -0.01%

  2549          35,976           -3.71%         18,312           -6.17%
  ------------- ---------------- -------------- ---------------- --------------

ที่มา: กรมธุรกิจพลังงาน กระทรวงพลังงาน

1.  อุตสาหกรรมโรงกลั่นน้ำมัน

ปี 2549 ประเทศไทยมีการผลิตน้ำมันสำเร็จรูปปริมาณทั้งสิ้น 43,191 ล้านลิตร เพิ่มขึ้นจากปีก่อน
1,149 ล้านลิตรหรือร้อยละ 2.7 เนื่องจากปริมาณน้ำมันดิบที่ใช้ในการผลิต (Crude Run)
เฉลี่ยอยู่ที่ 925.5 KBD เพิ่มขึ้นจากช่วงเดียวกันของปีก่อน ร้อยละ 1.6 เท่ากับอัตราส่วนร้อยละ
89 ของความสามารถในการกลั่น (Refinery Capacity) ทั้งสิ้น

1,045 KBD สาเหตุจากการปิดซ่อมบำรุงหน่วยผลิตของ TPI ในเดือน ก.พ. และ พ.ย.
โดยสัดส่วนการผลิตมากที่สุด คือ ดีเซลหมุนเร็วร้อยละ 40 รองลงมา ได้แก่ เบนซินและแก๊สโซฮอล์
ร้อยละ 18 โดยเป็นการผลิตแก๊สโซฮอล์ปี 2549 เพิ่มขึ้นจากปีก่อนถึงร้อยละ 186
เนื่องจากรัฐบาลส่งเสริมการใช้พลังงานทดแทน
โดยใช้โครงสร้างราคาน้ำมันเป็นตัวช่วยให้ราคาขายปลีกแก๊สโซฮอล์ต่ำกว่าเบนซิน
ทำให้ประชาชนหันมาใช้แก๊สโซฮอล์มากขึ้น

ตารางแสดงการผลิตน้ำมันเชื้อเพลิงในประเทศ

(หน่วย : ล้านลิตร)

  -------------- -------- -------- -------- -------- -------- -------- -------- --------
  ประเภทผลิตภัณฑ์   2546     ร้อยละ    2547     ร้อยละ    2548     ร้อยละ    2549     ร้อยละ

  น้ำมันดีเซล       19,177   49.4%    21,243   49.8%    20,797   49.5%    21,149   49.0%

  น้ำมันเบนซิน      8,639    22.2%    8,957    21.0%    9,232    22.0%    9,090    21.0%

  น้ำมันเตา        6,081    15.7%    6,722    15.8%    6,159    14.7%    6,308    14.6%

  น้ำมันอากาศยาน   4,257    11.0%    4,631    10.9%    4,837    11.5%    5,603    13.0%

  น้ำมันก๊าด        697      1.8%     1,120    2.6%     1,017    2.4%     1,041    2.4%

  รวม            38,851   100.0%   42,672   100.0%   42,042   100.0%   43,191   100.0%
  -------------- -------- -------- -------- -------- -------- -------- -------- --------

2.  อุตสาหกรรมการจัดจำหน่ายน้ำมัน

ตารางแสดงช่องทางการจัดจำหน่ายน้ำมันในประเทศ ปี 2549

หน่วย : พันลิตร

  ------------------- ------------ -------- ----------- -------- ----------- -------- ---------- -------- ----------- --------
  ช่องทางการจัดจำหน่าย   ดีเซลหมุนเร็ว            เบนซิน 91             เบนซิน 95             แก๊สโซฮอล์            แก๊สโซฮอล์ 95 
                                                                                      91                              

                      พันลิตร        ร้อยละ    พันลิตร       ร้อยละ    พันลิตร       ร้อยละ    พันลิตร      ร้อยละ    พันลิตร       ร้อยละ

  สถานีบริการ           10,724,272   58.9%    3,352,373   75.1%    1,252,629   85.1%    94,478     100.0%   1,160,975   98.0%

  ร้านค้าน้ำมัน           1,610        0.0%     824         0.0%     544         0.0%     0          0.0%     0           0.0%

  การขนส่ง             493,474      2.7%     2,544       0.1%     3,414       0.2%     0          0.0%     1           0.0%

  อุตสาหกรรม           897,374      4.9%     28,544      0.6%     10,657      0.7%     0          0.0%     515         0.0%

  การผลิตไฟฟ้า          75,635       0.4%     0           0.0%     0           0.0%     0          0.0%     0           0.0%

  ราชการ/รัฐวิสาหกิจ     476,702      2.6%     22,155      0.5%     4,478       0.3%     0          0.0%     8,127       0.7%

  อื่นๆ                 2,199,623    12.1%    466,407     10.4%    97,275      6.6%     0          0.0%     6,821       0.6%

  ม.10                3,350,862    18.4%    590,520     13.2%    102,444     7.0%     0          0.0%     8,372       0.7%

  รวม                 18,219,552   100.0%   4,463,368   100.0%   1,471,441   100.0%   94,478     100.0%   1,184,811   100.0%
  ------------------- ------------ -------- ----------- -------- ----------- -------- ---------- -------- ----------- --------

ที่มา: กรมธุรกิจพลังงาน กระทรวงพลังงาน

3.  โครงสร้างราคา

โครงสร้างราคาน้ำมันประกอบด้วย 2 ส่วน คือ ราคาขายส่งหน้าโรงกลั่น และราคาขายปลีก
ในส่วนของราคาขายส่งหน้าโรงกลั่น จะประกอบด้วย ราคาหน้าโรงกลั่น ภาษีสรรพสามิต
ภาษีเทศบาล กองทุนน้ำมันเชื้อเพลิง กองทุนเพื่อส่งเสริมการอนุรักษ์พลังงาน และภาษีมูลค่าเพิ่ม
และในส่วนราคาขายปลีก จะประกอบด้วย ราคาขายส่งหน้าโรงกลั่น ค่าขนส่ง ค่าการตลาด
และภาษีมูลค่าเพิ่ม

ตารางแสดงโครงสร้างราคาน้ำมันในเขตกรุงเทพมหานคร ณ วันที่ 29 ธันวาคม 2549

  ------------------------------ ---------------- -------------- ---------------
  หน่วย: บาท/ลิตร                  น้ำมันดีเซลหมุนเร็ว   น้ำมันเบนซิน 91   น้ำมันเบนซิน 95

  ราคา ณ โรงกลั่น                  16.2030          15.6605        16.1043

  ภาษีสรรพสามิต                    2.3050           3.6850         3.6850

  ภาษีเทศบาล                      0.2305           0.3685         0.3685

  กองทุนน้ำมันเชื้อเพลิง (1)           1.5000           3.2600         3.4600

  กองทุนเพื่อส่งเสริมการอนุรักษ์พลังงาน   0.0400           0.0400         0.0400

  ราคาขายส่งหน้าโรงกลั่น             20.2785          23.0140        23.6578

  ภาษีมูลค่าเพิ่ม                     1.4195           1.6110         1.6560

  ค่าการตลาด                      1.5346           0.9953         1.0992

  ภาษีมูลค่าเพิ่ม                     0.1074           0.0697         0.0769

  ราคาขายปลีก                     23.34            25.69          26.49
  ------------------------------ ---------------- -------------- ---------------

ที่มา: สำนักงานนโยบายและแผนพลังงาน

4.  ภาวะการแข่งขันของตลาดน้ำมันในประเทศไทย

เนื่องจากสภาวะการแข่งขันตลาดน้ำมันในประเทศช่วง 2 ปีที่ผ่านมา มีการแข่งขันกันค่อนข้างสูง
ทำให้ค่าการตลาดอยู่ในระดับต่ำค่อนข้างต่ำ ประกอบกับวิกฤตการณ์ราคาน้ำมันที่อยู่ในระดับสูง
ทำให้ผู้ประกอบการสถานีบริการต้องประสบปัญหาขาดทุน ขณะที่ Major Oil
ต่างทยอยปิดสถานีบริการ และหันมาเน้นทำปั๊มพรีเมี่ยมแทน

ตารางแสดงปริมาณการผลิตและปริมาณการจำหน่ายน้ำมันเชื้อเพลิงในประเทศ

  ------- -------------------------- ---------------- ---------------- --------------- ---------------- ---------------- ------------------- ---------------- ----------------
  ปี       น้ำมันเชื้อเพลิงทั้งหมดในประเทศ                                     น้ำมันเชื้อเพลิงอื่น                                     น้ำมันเชื้อดีเซลหมุนเร็ว                    

          ปริมาณการผลิต                ปริมาณการจำหน่าย   ร้อยละของส่วนเกิน   ปริมาณการผลิต     ปริมาณการจำหน่าย   ร้อยละของส่วนเกิน   ปริมาณการผลิต         ปริมาณการจำหน่าย   ร้อยละของส่วนเกิน

  2545    36,804                     32,025           13.0%            19,530          16,062           17.8%            17,274              15,963           7.6%

  2546    38,852                     33,973           12.6%            19,780          16,522           16.5%            19,072              17,451           8.5%

  2547    42,672                     37,614           11.9%            21,545          18,095           16.0%            21,127              19,519           7.6%

  2548    42,042                     37,361           11.1%            21,329          17,844           16.3%            20,713              19,517           5.8%

  2549    43,191                     35,976           16.7%            22,096          17,664           20.1%            21,095              18,312           13.2%
  ------- -------------------------- ---------------- ---------------- --------------- ---------------- ---------------- ------------------- ---------------- ----------------

ที่มา: กรมธุรกิจพลังงาน กระทรวงพลังงาน

จำนวนสถานีบริการน้ำมันเปรียบระหว่างในปี 2548 และ ปี 2549

+----------------------------------+-----------------+-----------------+
| ชื่อผู้ประกอบการ                     | ปี 2548          | ปี 2549          |
+----------------------------------+-----------------+-----------------+
| PTT ESSO CALTEX และ SHELL        | 2,888           | 2,807           |
+----------------------------------+-----------------+-----------------+
| บางจาก SUSCO JET และ อื่นๆ         | 2,011           | 2,254           |
+----------------------------------+-----------------+-----------------+
| ผู้ค้าอิสระ                          | 13,508          | 12,932          |
+----------------------------------+-----------------+-----------------+
| รวม                              | 18,407          | 17,993          |
+----------------------------------+-----------------+-----------------+

ที่มา: สำนักนโยบายและแผนพลังงาน

เนื่องจากราคาน้ำมันหน้าสถานีบริการในปี 2549 อยู่ในทิศทางขาขึ้น
ประกอบกับสภาวะการแข่งขันที่อยู่ในระดับสูง
สวนทางกับการค่าการตลาดที่อยู่ในระดับต่ำและในบางช่วงติดลบ ทำให้ในช่วงปี 2549
มีสถานีบริการต้องปิดตัวลงกว่า 400 แห่ง และในปี 2550 ยังมีแนวโน้มลดลงอีก เพราะ Major
Oil หลายแห่งมีแผนปิดสถานีบริการที่ประสบปัญหาการขาดทุน
ทำให้กระทรวงพลังงานเข้ามาให้ความช่วยเหลือด้านกลไลราคา ซึ่งในปี 2549
ค่าการตลาดของน้ำมันดีเซลหมุนเร็ว อยู่ที่ 1.0182 บาท/ลิตร เพิ่มขึ้นจากปีก่อนร้อยละ 56
และค่าการตลาดน้ำมันเบนซินออกเทน 91 และ 95 อยู่ที่ 1.0081 บาท/ลิตร และ 1.0909
บาท/ลิตร เพิ่มขึ้นจากปีก่อน ร้อยละ 31 และร้อยละ 35 ตามลำดับ

ค่าการตลาดเฉลี่ยของประเทศ

(หน่วย: บาท/ลิตร)

+---------------+-----------------+-----------------+-----------------+
| ช่วงเวลา       | น้ำมันดีเซลหมุนเร็ว  | น้ำมันเบนซิน 91    | น้ำมันเบนซิน 95    |
+---------------+-----------------+-----------------+-----------------+
| 2545          | 1.3254          | 1.5201          | 1.7042          |
+---------------+-----------------+-----------------+-----------------+
| 2546          | 1.0677          | 1.2845          | 1.4186          |
+---------------+-----------------+-----------------+-----------------+
| 2547          | 1.0302          | 1.6009          | 1.5618          |
+---------------+-----------------+-----------------+-----------------+
| 2548          | 0.6517          | 0.7680          | 0.8054          |
+---------------+-----------------+-----------------+-----------------+
| 2549          | 1.0182          | 1.0081          | 1.0909          |
+---------------+-----------------+-----------------+-----------------+

ที่มา: สำนักนโยบายและแผนพลังงาน

3.5 ผลกระทบต่อสิ่งแวดล้อม

บริษัทฯ คำนึงถึงการรักษาสภาพแวดล้อมที่ดีของชุมชน โดยมีระบบบำบัดน้ำเสีย API Separator
ในการแยกน้ำออกจากน้ำมันก่อนปล่อยน้ำดีลงสู่บ่อพักน้ำระบบปิดซึ่งจะไม่ปล่อยน้ำออกภายนอกโรงงาน
และปฏิบัติตามนโยบายสิ่งแวดล้อมแห่งชาติอย่างเคร่งครัด
ทั้งยังมีการตรวจสอบคุณภาพอากาศและน้ำอย่างต่อเนื่อง เพื่อให้โรงงานและชุมชนมีสภาพแวดล้อมที่ดี
ทำให้บริษัทฯ ได้รับการรับรองระบบการจัดการด้านสิ่งแวดล้อม ISO 14001 จากสถาบัน SGS

นอกจากนี้บริษัทฯ ยังให้ความสำคัญยิ่งต่อนโยบายด้านอาชีวอนามัย
และความปลอดภัยโดยได้กำหนดให้มีมาตรการต่างๆ
เพื่อควบคุมและป้องกันปัญหาอันอาจส่งผลต่ออาชีวอนามัยและความปลอดภัยในการทำงานของ

พนักงานที่เกี่ยวข้องในทุกๆส่วน
รวมไปถึงมาตรการเพื่อปกป้องกระบวนการผลิตไม่ให้เกิดความเสียหาย
จากอุบัติภัยหรืออุบัติเหตุทุกระดับ ทั้งนี้เพื่อให้เกิดความมั่นใจ และความเชื่อมั่นต่อทุกๆฝ่าย

จากการนำนโยบายด้านความปลอดภัยมาใช้อย่างจริงจัง และเป็นรูปธรรม ส่งผลให้บริษัทฯ
ได้รับการรับรองระบบมาตรฐานอุตสาหกรรมด้านอาชีวอนามัยและความปลอดภัยถึงสามระบบได้แก่
OHSAS 18001, BS 8800 และ TIS 18001
ซึ่งแสดงให้เห็นถึงประสิทธิภาพการทำงานที่ตั้งอยู่บนพื้นฐานของความปลอดภัย
ควบคู่ไปกับการผลิตสินค้าให้ได้คุณภาพ

ที่ผ่านมา บริษัทฯได้ว่าจ้างผู้เชี่ยวชาญอิสระมาตรวจสอบคุณภาพอากาศ
และน้ำอย่างต่อเนื่องทั้งภายในโรงงานและชุมชนใกล้เคียง ซึ่งผลการตรวจวัดทุกครั้ง
ทั้งคุณภาพอากาศและน้ำที่ตรวจวัดได้อยู่ในเกณฑ์มาตรฐานที่ยอมรับ